dbk.life

25 godina poslije : LORD OF THE RINGS
2026-03-21 20:00 - 23:30, 2026-03-23 20:00 - 23:30 (Europe/Zagreb) | Kino dvorana Visia, Poljana Paska Miličevića 3, Dubrovnik, 20000, Croatia
Kinematografi Dubrovnik pridružuju se obilježavanju 25. godišnjice filma Petera Jacksona “Gospodar prstenova” prikazivanjem trilogije u originalnoj, produženoj verziji s dodatnim scenama i još više detalja iz bogatog svijeta J. R. R. Tolkiena.
Od Shirea i Rivendella do Mordora – publika će ponovno proći cijelo putovanje koje je obilježilo generacije gledatelja. Trilogija redatelja Petera Jacksona osvojila je ukupno 17 Oscara, a završni dio, Povratak kralja, osvojio je zlatni kipić u svih 11 nominiranih kategorija.
Veliko platno, kultni status, tisuće obožavatelja i proširena verzija filmova čine ovo prikazivanje posebnim iskustvom za dugogodišnje obožavatelje, ali i za novu generaciju gledatelja koji žele doživjeti Međuzemlje onako kako je i zamišljeno – u mraku kino dvorane.
Raspored prikazivanja u kinu Visia:
19.3. u 20h / The Lord of the Rings The Fellowship of the ring
21.3. u 20h / The Lord of the Rings The Two Towers
23.3. u 20h / The Lord of the Rings The Return of the King

Duo FMology@Bistro 49
2026-03-21 20:00 - 23:30 | Bistro 49, Obala Ivana Pavla 2. br 49, Dubrovnik, Dubrovačko-neretvanska, 20000, Croatia
U subotu 21.3. družimo se uz live muziku i odličnu atmosferu.

Duo FMology i naša posebna gošća koji će se pobrinuti za dobru vibru i večer u kojoj se lako ostaje malo duže.

Rezervacije na broj:
020 891 038

Punkreas, Crustalno jasno, Inat, Bandak - Balkan Eksces & delumbija_diy
2026-03-21 20:00 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
Event 006
BALKAN EKSCES X delumbija_diy
Za odjavu zime i hcpunk proljeće s ponosom najavljujemo collab event s diy-underground suborcima iz Mostara. Na bini u Orlandu 21.03. predstavit* će nam svoj zvuk Balkan Eksces ekipa u sastavu BANDAK, INAT i CRUSTALNO JASNO pojačani zajedničkim prijateljima, nikšićkim punk veteranima PUNKREAS.
Brige spakuj sa zimskom garderobom i dođi u Klub na još jednu delumbija_diy subotu!
*[Predstavit znači da će stage i sve ispred.]
PUNKREAS
Punkreas bend je nastao u Nikšiću 2003. godine i svira spoj punk rocka, hc, i ska. Tokom godina bend je bio jako aktivan na alternativnoj sceni i odsvirao brdo koncerata po gotovo svim gradovima regiona, kao i turneje po Grčkoj, Mađarskoj, Rumunjskoj, Bugarskoj. Odsvirani su i mnogi festivali uključujući Exit fest (Novi Sad), Ex yu rocks (Krupa na Vrbasu), Sea Dance (Budva), Punk rock Holiday (Tolmin), Lake fest (Nikšić), Beer fest (Beograd), Rockaway lake fest (Beograd), Bedem fest (Nikšić), Arsenal fest (Kragujevac), To be punk (Novi Sad), Omladinski fest (Subotica), i još mnoštvo manjih i većih klubova. Tokom godina bend je uradio više albuma i EP izdanja. Friendship&Unity!Članovi: Dabo- vokal, Bula- gitara, Vela- Bas, Kendi- Gitara, Đola- bubnjevihttps://www.facebook.com/PunkreasNiksic2003https://www.instagram.com/punkreasniksic/https://www.youtube.com/@punkreasniksic5382
CRUSTALNO JASNO
Mostarski drum’n’bass duo nastao u jesen 2013. Sviraju crusty hardcore punk i iza sebe imaju nekoliko EP izdanja od kojih je posljednje ‘Jedan minut bijesa’ iz 2025. Nastupali su širom regije, ali ovo će im biti prvo gostovanje u Dubrovniku.
bandcamp:https://crustalnojasno.bandcamp.com

INAT
Ova triola je nastala na veoma ozbiljnom sastanku u sjedištu Balkan Eksces d.o.o. U pauzi između dnevnih točki reda, uprava je bacila jamm i tako izbacila svoj najprodavaniji proizvod do sada. Inatlije sviraju kombinaciju punka, post-punka, neke mutirane varijante stand up-a, performansa i nedostatka muzičkih sposobnosti uz dašak inspiracije iz svakodnevnog života i ljudi koje osobno poznaju. Sami za sebe kažu da su “tehničari bez tehnike, muzičari bez muzike”, ali oni su zapravo kičma i mozak mostarskog Balkan Ekscesa.
youtube:https://youtube.com/playlist…
instagram:https://www.instagram.com/inatgram_

BANDAK
Novo, a uskoro već i staro ime na mostarskoj sceni. Bend koji je nastao “ne iz želje, već iz puke potrebe” za lokalnim bendom otvaračem svirki. Nakon ispunjenog zadatka odlučili su otvoriti i u Dubrovniku i otići u zasluženi grob.Bandak je gitara/bubanj duo i sviraju metal/punk. Set im je kratak, a tekstovi još kraći. Ovo im je zadnji gig ikada pa nemojte zakasniti jer popravnog nema.
youtube:https://youtu.be/EvyLtIKCVGw
Subota 21.03.2026.Start: 20:00(vrata)//21:00(prvi bend)Udruga mladih OrlandoUlaz besplatan. Nema šanka.Bring your own booze!

NOSTALGIC DISCOTHEQUE vol. III w/ Slim, Liza & Miro
2026-03-21 21:30 - 2026-03-22 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
NOSTALGIC DISCOTHEQUE vol. III
Club Lazareti Subota, 21.03.2026. 21:30 h
Dubrovačka DJ scena ponovno okuplja ekipu i vraća vas ravno u eru kada su klupske večeri bile više od izlaska – bile su doživljaj. Ritmovi koji su odzvanjali u Sun Cityju, Esperanzi, Red Roseu i Divinae Follie ponovno pune plesni podij Lazareta!
Ako ste bili dio tih noći, znate koliko su značile.Ako niste, sada je trenutak da osjetite zašto se o njima i danas priča.
Za glazbenu selekciju zaduženi su: DJ Slim DJ Liza DJ Miro
Zagrijavanje kreće od 21:30. Dođite na vrijeme, zauzmite svoje mjesto i prepustite se hitovima koji su obilježili generacije.
Jedna večer. Najveći klupski klasici. Energija koja traje.
Vidimo se u Lazaretima

MACHINES, FRIENDS & I vol. III
2026-03-21 22:30 - 2026-03-22 04:00 | K.U.M, old school domince, Korcula, Croatia
ELEKTRIK KUM KOLEKTIVElektrik Kum Kolektiv je nastao krajem 2025. godine kao ideja da rezidenti kuma, uz goste rade evente koji spajaju Live Act nastupe i DJ setove. Dish Petzu i njegovom arsenalu ritam mašina i syntheva, ovaj put pridružit će se Techa!
FIKCIO MONGERFikcio Monger je live elektronički projekt šibenskog glazbenika, producenta i multiinstrumentalista Mirka Raka, koji spaja organski bendovski pristup s modernom elektroničkom produkcijom. Kao bubnjar, basist i producent, Rak već godinama istražuje granice između live svirke i elektronike, stvarajući dinamične nastupe koji se temelje na improvizaciji, grooveu i interakciji s publikom.Svaki nastup Fikcio Mongera je putovanje kroz groove, atmosferu i ritam, gdje se granice između DJ seta i koncerta potpuno brišu.
DAFFDaff je DJ iz Komiže, aktivan za pultom od 2001. Njegov zvuk ide duboko u underground — dubby i bass-driven house s deeptech temeljima, uz povremene izlete u breaks i techno.Dijelio je line-up s imenima poput Dave Mothersolea, Roba Pearsona, Shonkyja i Gorgea, gradeći reputaciju kroz pažljive selekcije i hipnotične, groove-vođene setove. Glazba za kasne sate i otvorene umove.
Vidimo se u subotu na danceflooru!
#kumkorcula #liveact #djset

Dani Malostonske kamenice
2026-03-22 10:00 - 17:00 | Ston, Ston, 20 230, Croatia
P R O G R A M
ČETVRTAK, 19.03.
15:00 Svečano otvorenje manifestacije (isključivo uz poziv)
18:00 DUB PUB kviz – Knežev dvor, Ston
PETAK, 20.03.
09:00-17:00 AdriaMar – Knežev dvor, Ston
II. Znanstveno-stručni skup s međunarodnim sudjelovanjem posvećen marikulturi u Jadranskom moru (isključivo uz poziv)
11:00 Izlet brodom iz Malog Stona na uzgajalište (Bota Šare)
13:00 Izlet brodom iz Malog Stona na uzgajalište (Bota Šare)
18:30 Gastro radionica (chef Hrvoje Zirojević) – Knežev dvor, Ston
SUBOTA, 21.03.
11:00 Izlet brodom iz Malog Stona na uzgajalište (Bota Šare)
11:00 Festa u Malom Stonu – Branko Medak i Jexi Band
11:00 Festa u Brijesti – Naro i Versi
13:00 Izlet brodom iz Malog Stona na uzgajalište (Bota Šare)
NEDJELJA, 22.03.
10:00-12:00 Dječje radionice – Orsan, Mali Ston
11:00 Izlet brodom iz Malog Stona na uzgajalište (Bota Šare)
11:00 Kostimirano vodstvo Stonom na hrvatskom jeziku – Solana Ston
11:00-15:00 Oysters & Wine – Mali Ston (kušanje kamenica i lokalnih vina)
11:00-15:00 Oysters & Wine – Brijesta (kušanje kamenica i lokalnih vina)
13:00 Izlet brodom iz Malog Stona na uzgajalište (Bota Šare)
13:00 Kostimirano vodstvo Stonom na engleskom jeziku – Solana Ston
Besplatan ulaz na Stonske zidine od petka, 20.03. do nedjelje, 22.03.
Organizator zadržava pravo izmjene programa. U slučaju lošeg vremena, program će biti adekvatno prilagođen. Obavijesti pratite na društvenim mrežama.

DAVID
2026-03-22 16:00 - 18:00, 2026-03-23 16:00 - 18:00, 2026-03-24 16:00 - 18:00, 2026-03-25 16:00 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od pjesama majčina srca do tihog šapta Božje milosti, Davidova priča počinje u skromnosti i predanoj vjeri.
Kada se div Golijat uzdigne i zaprijeti njegovu narodu, mladi pastir — naoružan samo praćkom, nekoliko kamenčića i hrabrošću koju daje vjera — smjelo staje u obranu onih koje voli. Na putovanju koje slijedi otkrivaju se snaga odanosti, ljubavi i ustrajnosti, sve do velike bitke koja se ne vodi samo za krunu, nego i za dobro i budućnost cijelog kraljevstva.

KONTAMINACIJA / Cold Storage
2026-03-22 18:00 - 19:30, 2026-03-24 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Uz Joea Keeryja (Stranger Things), Georginu Campbell (Barbarian) i Liama Neesona (Naked Gun), te kreativnog tima koji stoji iza hitova Zombieland, Jurassic Park, Spider-Man i Mission: Impossible, KONTAMINACIJA stiže kao adrenalinska, eksplozivna „popcorn“ avantura koju ne smijete propustiti.
Kada iz strogo zapečaćenog laboratorija pobjegne izrazito zarazna gljivica koja neprestano mutira, dva mlada zaposlenika, udružena s iskusnim operativcem za bioterorizam, moraju preživjeti najluđu noćnu smjenu ikad kako bi spasili čovječanstvo od izumiranja, dok se mikroorganizam širi i uništava sve pred sobom.

PJESNIK / Un poeta
2026-03-22 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Oscaru Restrepu (Ubeimar Rios) poezija je smisao života. Kako mu pjesnički integritet nije donio mnogo slave, posvetio se plemenitom statusu pjesnika u opskurnosti. Naravno, uz obilne doze alkohola. No život beskompromisnog umjetnika autsajdera nije lak i Oscarovi odnosi s kćeri i bliskim ljudima u potpunom su rasulu. Kada se zaposli kao profesor u srednjoj školi, među nezainteresiranim učenicima otkriva talentiranu Yurlady (Rebeca Andrade), djevojku iz koje poezija i proza teku s lakoćom. Yurlady ima pametnijih stvari od bavljenja stihovima, no Oscar ima misiju – otvoriti joj vrata slave kroz koja sam nikad nije prošao.
Pjesnik je dirljiva mješavina apsurda, satire i drame, a premijerno je prikazan u programu Izvjestan pogled u Cannesu, gdje je ovjenčan Nagradom žirija.

vukoja.art radionice u ožujku
2026-03-22 18:00 - 20:00 | vukoja.art, Iva Vojnovića 55, Dubrovnik, Dubrovačko-neretvanska, 20000, Croatia
radionice u ožujku
Broj mjesta ograničen,
Prijave u inbox 🥂
dan žena 8.3. od 17.30h do 19.30h napravi vazu sa pričom – radionica keramike uz kavu i kolač
14.3 od 18h do 20h nαprανί svoju šalicu – radionica keramike uz vino
15.5. od 18h do 20h nαprανί svoju zdjelicu – radionica keramike uz dj-a, ex yu hitove & naravno vino
21.3. od 18h do 20h nαprανί podlogu za jaja – proljeće uateljeu uz dj-a i vino
22.3. od 18h do 20h radionica slikanja uz vino
28.3. od 18h do 20h napravi šalicu i tanjurić – radionica keramike uz vino

Lebdeća zvučna kupka
2026-03-22 18:30 - 20:00 | Zen & Zest, Kralja Tomislava 7, Dubrovnik, Dubrovačko-neretvanska, 20000, Croatia
Pridružite nam se na jedinstvenom i čarobnom multisenzornom putovanju. Lebdeći u zraku, opuštajući se u ljuljačkama, uživajte u zvučnoj kupki te ostalim iznenađenjima za vaša osjetila.
Zamislite sebe kako lebdite u zraku, nježno zakukuljeni u tkaninu joga ljuljački. Dok se smirujete, okruženi blagim ambijentalnim svjetlom, simfonija iscjeljujućih zvukova obavija vaša osjetila, kako auditivno, tako i taktilno. Kroz zvuk i vibracije postižete stanje duboke relaksacije i unutarnje harmonije.
Tokom ovog zvučnog putovanja slušat čete zvukove kristalnih i tibetanskih zvučnih zdjela, vjetrena zvona, gongove, bubnjeve i druge instrumente. Svaki ton i vibracija prožeti će vaše tijelo, pomažući oslobađanju napetosti, obnavljanju ravnoteže i probuđivanju vašeg prirodnog iscjeliteljskog potencijala.
Kako bismo probudili sva osjetila odabrali smo i eterična ulja koja će pomoći stvaranju atmosfere koja potiče mir i blagostanje.
Sudjelovanje na ovom događaju pruža mnoge benefite, uključujući smanjenje stresa, emocionalnu i energetsku ravnotežu te fizičku revitalizaciju.
Datum: nedjelja 22.03.2026 Vrijeme:18:30-19:45h Lokacija: Zen & Zest studioCIJENA: 35 EUR / ako dolaziš u paru 60 EUR / Za aktivne članove Zen & Zest studia 30 EUR
Broj mjesta je ograničen radi limitiranog broja ljuljački te je obavezna registracija putem ovog linka:https://forms.gle/4iQzDoKTCSWvmPcs8
Radionicu će voditi Rhubin HercegViše o Rhubin pročitajte ovdje: https://zen-zest.com/about-us/

PROJEKT SPASITELJ / Project Hail Mary
2026-03-22 20:00 - 22:30, 2026-03-24 20:00 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Profesor prirodoslovlja Ryland Grace (Ryan Gosling) budi se na svemirskom brodu, svjetlosnim godinama udaljen od doma, bez ikakvog sjećanja na to tko je i kako je ondje dospio. Kako mu se pamćenje postupno vraća, počinje otkrivati svoju misiju: riješiti zagonetku tajanstvene tvari zbog koje Sunce polako odumire. Mora se osloniti na svoje znanstveno znanje i nekonvencionalne ideje kako bi spasio život na Zemlji od izumiranja… no neočekivano prijateljstvo znači da se s tim možda ipak neće morati suočiti sam.

PRIVATAN ŽIVOT / A Private Life
2026-03-22 20:15 - 22:00, 2026-03-24 18:00 - 19:45 | Kino dvorana Visia, Poljana Paska Miličevića 3, Dubrovnik, 20000, Croatia
Privatan život novo je ostvarenje renomirane francuske redateljice Rebecce Zlotowski, jedne od važnijih autorica suvremenog francuskog filma čiji filmski opus uključuje radove koji su često intimni, psihološki i fokusirani na odnose, identitet, seksualnost i obitelj.
U glavnoj ulozi nastupa Jodie Foster, a tumači parišku psihijatricu koja počinje sumnjati da jedna njena pacijentica nije počinila samoubojstvo – nego je ubijena. Opsjednuta slučajem, ona u vlastitu privatnu istragu uvlači bivšeg muža, ali i obitelj preminule pacijentice.
Ova intrigrantna kriminalistička drama premijerno je prikazana izvan konkurencije na filmskom festivalu u Cannesu.

COUTURE
2026-03-23 18:00 - 20:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
U kina stiže COUTURE redateljice Alice Winocour, prvi igrani film kojem je dopušteno snimanje unutar slavnog Chanelovog izložbenog salona i atelijera!
Radnja filma COUTURE smještena je tijekom frenetičnog Tjedna mode u Parizu u kojem se isprepliću životi triju žena: Maxine (Jolie), američke redateljice koja u teškom osobnom trenutku biva uvučena u neočekivanu vezu s poznatim suradnikom (Louis Garrel); Ade (Anyier Anei), potpuno svježeg lica u svijetu manekenstva koja bježi od unaprijed određene budućnosti kod kuće u Južnom Sudanu; i Angèle (Ella Rumpf), vizažistice koja radi u sjeni modnih pista. Dok se njihovi putevi isprepliću, film otkriva tihu otpornost ispod površine javnih nastupa i odaje počast neizrečenoj solidarnosti koju ove žene različitih profesija i kultura dijele…

PubTalk: Praćenje obalnog područja i pomorske primjene
2026-03-23 18:30 - 20:00 | Caffe Bar Promenada, Šetalište kralja Zvonimira 22, Dubrovnik, 20000, Croatia
Pridružite nam se na PubTalk-u uz dva zanimljiva predavanja o tome kako satelitske tehnologije pomažu u razumijevanju i upravljanju našim okolišem – od morskih ekosustava do poljoprivredne proizvodnje.
Ulaz je slobodan uz prethodnu prijavu.
Više detalja i prijavnicu pronađite na https://pozdravisvemir.hr/…/pubtalk-pracenje-obalnog…/
Prezentacije:
Projekt SENSEIMarijana Pećarević i Kruno Bonačić (UNIDU)
U prvom predavanju bit će predstavljen projekt SENSEI, inicijativa Europske svemirske agencije koja se provodi na Sveučilištu u Dubrovniku. Projekt razvija metodu za praćenje okolišnih čimbenika u Malostonskom zaljevu pomoću satelitskih snimaka, s ciljem primjene takvog pristupa i na drugim osjetljivim obalnim područjima.
Procjena pogodnosti za navodnjavanje temeljena na satelitskim podacima kao alat za otpornu poljoprivreduIvana Radošević (HIDROCIBALAE)
Drugo predavanje donosi satelitski utemeljen pristup procjeni pogodnosti za navodnjavanje te WebGIS aplikaciju razvijenu za poljoprivredna područja u Hrvatskoj. Sustav integrira satelitske snimke, podatke o tlu, usjevima i infrastrukturi kako bi pomogao u planiranju navodnjavanja i održivijem upravljanju vodnim resursima.
Dođite i saznajte kako tehnologije promatranja Zemlje (Earth Observation) mogu pomoći održivoj poljoprivredi i zaštiti morskih ekosustava.

Predavanje Kako stres oblikuje naše zdravlje
2026-03-23 19:00 - 20:30 | Sveučilište u Dubrovniku, Branitelja Dubrovnika 29, Dubrovnik, Dubrovačko-neretvanska, 20000, Croatia
Stres je dio naše svakodnevice – znamo li kako nas oblikuje?

Pridružite nam se na predavanju prof. dr. sc. Zdenka Kovača i otkrijte:
kako prepoznati znakove stresa
kako on utječe na naše zdravlje
što možemo učiniti da ga bolje kontroliramo

ponedjeljak, 23. ožujka
19:00
Sveučilišni kampus Dubrovnik

Predavanje je namijenjeno svima koji žele bolje razumjeti sebe i unaprijediti kvalitetu života.

Vidimo se!

MAG IZ KREMLJA / The Wizard of the Kremlin
2026-03-23 20:00 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Od vizionarskog redatelja Oliviera Assayasa, uz vrhunsku glumačku postavu predvođenu Judeom Lawom, Alicijom Vikander i Paulom Danom, dolazi film Mag iz Kremlja – napet i subverzivan politički triler o moći, strasti i manipulaciji, snimljen prema međunarodnom bestseleru Giuliana da Empolija, koji razotkriva uspon Vladimira Putina kroz oči njegova najmisterioznijeg savjetnika, Vadima Baranova.
Rusija, početak devedesetih. Usred post-sovjetskog kaosa, briljantni mladić Vadim Baranov traži svoj put. Najprije umjetnik, zatim producent reality programa, ubrzo postaje politički strateg u usponu jednog agenta KGB-a – Vladimira Putina. U samom središtu moći, Baranov oblikuje novu Rusiju, brišući granice između istine i laži, uvjerenja i manipulacije. Jedino je karizmatična Ksenia izvan njegove kontrole – žena koja ga mami da napusti opasnu igru. Godinama kasnije, nakon što se povukao u tišinu i tajnovitost, Baranov napokon progovara, otkrivajući mračne tajne režima koji je sam pomogao stvoriti.

BESPLATNA TRODNEVNA RADIONICA: "KAKO RAZUMJETI RAČUNOVODSTVO I UPRAVLJATI SVOJIM POSLOVANJEM"
2026-03-24 16:00 - 20:00, 2026-03-25 16:00 - 20:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
Vlasnik ste tvrtke ili obrta, a računovodstvene i porezne stavke vam još uvijek zvuče kao „strani jezik“?. Za uspješno vođenje poslovanja nije dovoljno samo imati dobru ideju – potrebno je razumjeti brojeve koji stoje iza nje.
DURA vas poziva na trodnevnu edukaciju u sklopu Startup akademije koja će vam pružiti čvrste temelje za upravljanje vlastitim biznisom. Kroz interaktivan rad, demistificirat ćemo financije i naučiti vas kako donositi informirane poslovne odluke.
Što ćete naučiti na ovoj radionici?
✅ Financijski izvještaji: Kako čitati brojeve i pretvoriti ih u kvalitetne poslovne odluke.
✅ Porezi i PDV: Sve o prijavi poreza na dobit i dohodak te obračunu PDV-a.
✅ Plaće i doprinosi: Izračun plaća korak po korak i razumijevanje troškova zaposlenika.
✅ Digitalno poslovanje: Kako koristiti NIAS sustav za lakšu komunikaciju s državnim institucijama.
✅ Dokumentacija i naplata: Pravilno izdavanje računa i učinkovito upravljanje potraživanjima.
Program po danima:
1. dan: Računovodstveni temelji, financijski izvještaji i NIAS sustav.
2. dan: Radni odnosi, izračun plaća, doprinosi i neoporezivi primici.
3. dan: PDV, ispravno izdavanje računa, naplata potraživanja i odnos s računovođom.
🎓 Edukaciju vodi Danijela Dellavia, vlasnica računovodstvenog ureda Fedra d.o.o.. S više od 15 godina iskustva u suradnji s poduzetnicima i poreznim institucijama, Danijela će vam na razumljiv i primjenjiv način objasniti kako izgraditi stabilne temelje za vaše poslovanje.
📅 24. – 26. ožujka 2026. od 16h
🔗 Online prijavnica: https://eventsnotebook.com/showEvent.php?id=753
ℹ️ Više info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika

Forum mladih Grada Dubrovnika: "Mladi kantautori i bandovi"!
2026-03-24 17:00 - 20:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Još jedan u nizu Forum mladih Grada Dubrovnika nam se približava, a ovog mjeseca je tema glazba i pjesma, a nastupima će nas obogatiti “Mladi kantautori i bandovi”!

Datum održavanja je 24. ožujka od 17h u Love Baru u Gružu (Andrije Hebranga 95, kompleks TUP-a), pa slobodno proslijedite ovu raspjevanu informaciju svim zainteresiranim osnovnoškolcima i srednjoškolcima kako bi se mogli sami ili uz pomoć profesora / mentora prijaviti na manifestaciju. Možete se obratiti na ravnatelj@cdmodubrovnik.hr ili direktno putem društvenih mreža.

Unaprijed zahvaljujemo na Vašem odazivu i veselimo se nastavku lijepe suradnje, a nadasve čuti glazbu djece i mladih!

Grad Dubrovnik

LULA
2026-03-24 20:00 - 21:30 | Kino dvorana Visia, Poljana Paska Miličevića 3, Dubrovnik, 20000, Croatia
Intiman i informativan portret jedne od najutjecajnijih svjetskih političkih ličnosti, Lula istražuje uspon, pad i trijumfalni povratak voljenog brazilskog lidera Luiza Inacia “Lule” da Silva donoseći kroniku njegova nevjerojatnog putovanja do pobjede na predsjedničkim izborima 2022. nakon 19 mjeseci u zatvoru. U dosad neviđenom pristupu Luli i njegovim najbližim savjetnicima Oliver Stone baca novo svjetlo na karizmatičnog političara kroz niz nefiltriranih intervjua. Aktualan i dojmljiv, ovaj film je priča koja upozorava na rastuću opasnost pravničkih manevara za demokracije diljem svijeta te pregled jednog od najvećih političkih povrataka našeg doba.

Radionica pletenja pomica, maslinovih grančica i izrade golubica od srčike smokve
2026-03-25 10:00 - 12:00 | Udruga Deša Dubrovnik, Frana Supila 8, Dubrovnik, Dubrovačko-neretvanska, 20000, Croatia
25.03.2026. (srijeda) 10:00 – 12:00
26.03.2026. (četvrtak) 15:00 – 17:00

Povodom blagdana Cvjetnice i Uskrsa, DEŠA Dubrovnik tradicionalno organizira ovu radionicu. Pomice i maslinove grančice nose se na blagoslov na Cvjetnicu, u spomen na Kristov ulazak u Jeruzalem, a blagoslovljene grančice ukrašene golubicom čuvaju se do Pepelnice.

Sudjelovanje je besplatno, uz obaveznu prethodnu rezervaciju putem e-maila: info@desa-dubrovnik.hr

Manifestaciju sufinanciraju Turistička zajednica Grada Dubrovnika, Hrvatska turistička zajednica i TUI Care Foundation.

Vidimo se u DEŠI!

Radionica Financijsko upravljanje za MSP-ove i OPG-ove
2026-03-25 10:00 - 16:00 | Poduzetnički inkubator Dubrovnik, Vukovarska 16, Dubrovnik, Dubrovačko-neretvanska, 20000, Croatia
Upravljanje financijama jedan je od ključnih preduvjeta stabilnog i održivog poslovanja – posebno za MSP-ove i OPG-ove.

Centar za poduzetništvo organizira radionicu Financijsko upravljanje za MSP-ove i OPG-ove, kroz koju ćete steći konkretna i primjenjiva znanja za bolje razumijevanje financija i donošenje kvalitetnijih poslovnih odluka.

Na radionici ćete naučiti:
kako bolje upravljati novčanim tokom
kako razumjeti financijske pokazatelje
kako planirati i donositi sigurnije odluke
kako izbjeći najčešće financijske pogreške

Obradit će se teme poput financijskih izvješća, upravljanja troškovima, planiranja, upravljanja rizicima te optimizacije poslovanja.

25.03.2026.
10:00
Poduzetnički inkubator Dubrovnik
Trajanje: 6 sati

Radionicu vodi Nikola Nikšić, iskusni konzultant s više od 35 godina rada u operativnom upravljanju i financijama.

Prijave:
czp@czp.hr
020/418-401

#financije #msp #opg #financijskoupravljanje #edukacija
